CELEX: 52014PC0746
Language: lv
Date: 2014-12-18
Title: Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz ierosinātajiem Roterdamas konvencijas III pielikuma grozījumiem

|
			
		
		
		52014PC0746
		
			Priekšlikums PADOMES LĒMUMS par nostāju, kas Eiropas Savienības vārdā jāieņem attiecībā uz ierosinātajiem Roterdamas konvencijas III pielikuma grozījumiem /* COM/2014/0746 final - 2014/0356 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Pārtikas un lauksaimniecības
organizācijas (FAO) un Apvienoto Nāciju Organizācijas
Vides programmas (UNEP) aizgādībā 1998. gada
martā tika noslēgtas sarunas par Konvenciju par iepriekš
norunātas piekrišanas procedūru (PIC) attiecībā uz
dažām bīstamām ķīmiskām vielām un
pesticīdiem starptautiskajā tirdzniecībā.
Konvencija tika atklāta
parakstīšanai Ministru diplomātiskajā konferencē, kas
notika 1998. gada septembrī Roterdamā. Kopiena to
parakstīja 1998. gada 11. septembrī. Roterdamas konvencija
ir liels solis dažu bīstamu vielu, tostarp pesticīdu, starptautiskas
reglamentācijas virzienā. Konvencijas mērķis ir
veicināt tās pušu kopīgu atbildību un sadarbību
šādu ķīmisko vielu tirdzniecībā, lai pasargātu
cilvēka veselību un vidi no potenciāla kaitējuma un
veicinātu šo ķīmisko vielu lietošanu vidi saudzējošā
veidā. 
Savienība Konvenciju ir īstenojusi
ar Eiropas Parlamenta un Padomes 2012. gada 4. jūlija
Regulu (EK) Nr. 649/2012 par bīstamu ķīmisku vielu
eksportu un importu[1].
Padome ar 2006. gada 25. septembra Lēmumu 2006/730/EK[2] nolēma Konvenciju
apstiprināt Eiropas Kopienas vārdā.
Konvencija stājās spēkā
2004. gada 24. februārī. Konvencijas Pušu septītā
konference (COP7) notiks Ženēvā 2015. gada
4.–15. maijā. Konvencijas puses ir ne tikai Savienība, bet
arī tās 27 dalībvalstis.
Pamatojoties uz ieteikumiem, ko sniegusi
Ķīmisko vielu pārskatīšanas komiteja (CRC), kas
darbojas kā palīgstruktūra Pušu konferences (COP)
pārraudzībā, sagaidāms, ka COP tiks pieņemti
lēmumi par vēl dažu ķīmisko vielu iekļaušanu
Konvencijas III pielikumā un rezultātā uz tām
attieksies PIC procedūra. 
Ķīmiskajām vielām, kuras CRC
ir ieteikusi iekļaut Roterdamas konvencijas III pielikumā,
proti, krizotilazbestam, metamidofosam, trihlorfonam, fentionam (īpaši
mazā apjomā lietojamiem (ULV) preparātiem, kuros
aktīvās vielas saturs ir 640 g/l vai vairāk), kā
arī šķidrajiem preparātiem (emulģējams
koncentrāts un šķīstošs koncentrāts), kuros parakvāta
dihlorīda saturs ir 276 g/l vai vairāk, kas atbilst
parakvāta jonu koncentrācijai 200 g/l vai vairāk, jau
piemēro Savienības tiesību aktos paredzētos eksporta
ierobežojumus, kas ir līdzīgi Konvencijā noteiktajiem
ierobežojumiem. Tāpēc Konvencijas Pušu septītajā
konferencē Komisija ierosina Padomei Savienības vārdā
atbalstīt Konvencijas III pielikuma grozījumus.
2014/0356 (NLE)
Priekšlikums
PADOMES LĒMUMS
par nostāju, kas Eiropas Savienības
vārdā jāieņem attiecībā uz ierosinātajiem
Roterdamas konvencijas III pielikuma grozījumiem
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 192. panta
1. punktu un 207. pantu saistībā ar tā 218. panta
9. punktu,
ņemot vērā Eiropas Komisijas
priekšlikumu,
tā kā:
(1)       Eiropas Savienība ir
ratificējusi Roterdamas konvenciju par procedūru, saskaņā
ar kuru starptautiskajā tirdzniecībā dodama iepriekš
norunāta piekrišana attiecībā uz dažām bīstamām
ķīmiskām vielām un pesticīdiem (“Roterdamas
konvencija”)[3].
(2)       Savienībā
Roterdamas konvenciju īsteno ar Eiropas Parlamenta un Padomes
2012. gada 4. jūlija Regulu (ES) Nr. 649/2012 par
bīstamu ķīmisku vielu eksportu un importu[4].
(3)       Lai nodrošinātu, ka
importētājas valstis var izmantot Roterdamas konvencijas sniegto
aizsardzību, ir nepieciešami un lietderīgi atbalstīt Ķīmisko
vielu pārskatīšanas komitejas ieteikumu Roterdamas konvencijas
III pielikumā iekļaut krizotilazbestu, metamidofosu,
trihlorfonu, fentionu (īpaši mazā apjomā lietojamiem (ULV)
preparātiem, kuros aktīvās vielas saturs ir 640 g/l vai
vairāk), kā arī šķidros preparātus
(emulģējamos koncentrātus un šķīstošos
koncentrātus), kuros parakvāta dihlorīda saturs ir 276 g/l
vai vairāk, kas atbilst parakvāta jonu koncentrācijai
200 g/l vai vairāk. Šīs vielas Savienībā jau ir
aizliegtas vai stingri ierobežotas, un tāpēc uz tām attiecas
eksporta prasības, kas ir stingrākas par Roterdamas konvencijā
noteiktajām prasībām.
(4)       Sagaidāms, ka Roterdamas
konvencijas Pušu septītajā konferencē (COP7) pieņems
lēmumus par ierosinātajiem III pielikuma grozījumiem.
Savienībai būtu jāatbalsta šie grozījumi,
IR PIEŅĒMUSI ŠO LĒMUMU. 
Vienīgais pants
Roterdamas konvencijas Pušu septītajā konferencē
Savienība atbalstīs grozījumu pieņemšanu, lai Roterdamas
konvencijas III pielikumā iekļautu krizotilazbestu,
metamidofosu, trihlorfonu, fentionu (īpaši mazā apjomā
lietojamiem (ULV) preparātiem, kuros aktīvās vielas
saturs ir 640 g/l vai vairāk), kā arī šķidros
preparātus (emulģējamos koncentrātus un šķīstošos
koncentrātus), kuros parakvāta dihlorīda saturs ir 276 g/l
vai vairāk, kas atbilst parakvāta jonu koncentrācijai
200 g/l vai vairāk. Savienības pārstāvji drīkst
tikšanās gaitā bez Padomes papildu lēmuma vienoties par
nelielām izmaiņām Pušu konferences lēmuma projektā.
Briselē,
                                                                       Padomes
vārdā —
                                                                       priekšsēdētājs
[1]               OV L 201, 27.7.2012., 60. lpp.
[2]               OV L 299, 28.10.2006., 23. lpp.
[3]               OV L 299, 28.10.2006., 23. lpp.
[4]               OV L 201, 27.7.2012., 60. lpp.